Metrobuss

**Metrobuss** er tre busslinjer i Trondheim med tilhørende 24 meter lange dobbelleddbusser som ble satt i drift fra 3. august 2019.

## Beskrivelse
Metrobuss administreres av selskapet AtB, som fra før av administrerer kollektivtrafikken i Trondheim og hele Trøndelag. Bussene opereres av AtBs underleverandører Vy Buss og Tide Buss, med henholdsvis 44 og 14 busser.

Oppstarten 3. august 2019 ble rapportert som relativt vellykket.

Metrobussene er en del av Miljøpakke Trondheim, og gikk tidligere under navnet Superbuss. For å betjene de 24 meter lange metrobussene er det bygd særskilte plattformer med plass for flere busser etter hverandre, lange leskur med sanntidsinformasjonstavler og billettautomater. Den første av disse holdeplassene ble oppført på Dalen Hageby allerede i 2017.

Det ble bygget om lag 130 lengre bussholdeplasser med akseptabel standard, hvorav mange av disse må bygges opp på nytt ved eksisterende holdeplasser, mens andre legges til nye steder siden avstanden mellom holdeplassene økes i forhold til tidligere ruter. Det bygges åtte omstigningspunkter, seks knutepunkter og ca. ti kilometer med nytt kollektivfelt på eksisterende veitrasé. Også flere strekningstiltak med hensyn til geometri må iverksettes, samt fremtidig utvidelse av Elgeseter gate, Innherredsveien, Olav Tryggvasons gate og Kongens gate.

Exqui.City 24-bussene til AtB har mekanisk drift på de to midterste akslingene.

## Metrolinjer
De 58 bussene trafikkerer tre linjer på tvers av Trondheim:

* **1 Østre Lund - Tillerterminalen - Strindheim - Ranheim** *<small>via Kattem - Heimdal - sentrum - Solsiden - Skovgård - Grillstad</small>*
* **2 Østre Lund - Saupstadringen - Strindheim** *<small>via Heimdal - sentrum - Trondheim S - Lade</small>*
* **3 Hallset - Lohove** *<small>via Havstad - sentrum - Gløshaugen - Moholt - Voll - Dragvoll</small>*

## Omstignings- og knutepunkter
Omstigningspunkter og knutepunkter er metrobusstasjoner der man enkelt kan bytte mellom metrobusslinjer og bydelslinjer.

* Ranheim: Mindre omstigningspunkt ved endeholdeplassen til linje 1, der avganger vil korrespondere med lokalruter til Reppe og Værestrøa.
* Skovgård: Mindre omstigningspunkt for linje 1 med overgang til bydelslinjer til Vikåsen, Brundalen–Lerkendal, Vikhammeråsen og Hommelvik–Stjørdal.
* Strindheim: Hovedknutepunkt i den nye rutestrukturen som betjenes av linje 1 og 2, der man kan bytte mellom flere bydelslinjer som tillater reiser på tvers av byen uten behov til å reise via sentrum.
* Trondheim sentralstasjon: Hovedknutepunkt og stoppested for linje 2 med overgang til tog, bybusser, regionbusser og langdistanse-/ekspressruter.
* Prinsenkrysset: Hovedknutepunkt og byens sentrum for busser. Betjenes av samtlige metrolinjer, trikken og flere bybusser.
* Studentersamfundet: Omstigningspunkt som betjenes av alle tre metrobusslinjer og flere bybusser.
* Lerkendal: Viktig knutepunkt i den nye rutestrukturen der man, i likhet med Strindheim, kan bytte mellom flere bydelslinjer som tillater reiser på tvers av byen uten behov til å reise via sentrum. Betjenes av linje 1 og 2.
* Tonstadkrysset: Svært viktig omstigningspunkt i den nye rutestrukturen, der man enkelt kan bytte mellom linje 1 og 2 til matebusser som betjener Flatåsen, Sjetnmarka og Melhus–Brekkåsen.
* Tillerterminalen: Knutepunkt for linje 1 med linjer til Kystad–Hallset, Tillerringen–Sandmoen, Melhus–Brekkåsen og Klæbu.
* Heimdal stasjon: Knutepunkt for linje 1 og 2 med overgang til tog og lokalruter til Lundåsen, Heggstadmoen–Sandmoen, Saupstadringen–Flatåsen, Klett–Spongdal, Tillerringen–Sandmoen og Ringvål–Spongdal.
* Hallset: Mindre omstigningspunkt ved endeholdeplassen til linje 3, der man kan bytte til buss til Buenget og Kystad–Tillerterminalen–Sandmoen.
* Voll studentby: Omstigningspunkt som betjenes av linje 3, med bytter til Steinan–Blakli, Strindheim–Solsiden og Brundalen–Skovgård–Strindheim.

## Bilder

Fil:Metrobuss Trondheim-190805.jpg
Fil:Trondheim metrobus 01.jpg
Fil:Trondheim metrobus 03.jpg


## Referanser


## Eksterne lenker
*